ເດັກນ້ອຍ 1 ຄົນ ເສຍຊີວິດ ຍ້ອນແຜ່ນດິນໄຫວ ທີ່ອິນໂດເນເຊຍ.
ເດັກນ້ອຍຜູ້ຊາຍ ໄວ 12 ຂວບເສຍຊີວິດ ໃນເຫດໄພແຜ່ນດິນໄຫວ ທີ່ເກາະຊູມາຕຣາ ໃນຕອນເຊົ້າວັນອັງຄານມື້ນີ້.
ເດັກນ້ອຍຜູ້ຊາຍຄົນນຶ່ງໄວ 12 ຂວບເສຍຊີວິດໃນອິນໂດເນເຊຍບ່ອນ ທີ່ແຜ່ນດິນໄຫວ ຂະໜາດແຮງ ເຮັດໃຫ້ປະຊາຊົນພາກັນແຕກຕື່ນລຸກຈາກຕຽງນອນຂອງເຂົາເຈົ້າ ແລະ ພາກັນຫລັ່ງໄຫລອອກໄປຢູ່ຕາມຖະໜົນຫົນທາງສາຍຕ່າງໆນັ້ນ ແຜ່ນດິນໄຫວທີ່ມີຄວາມແຮງ 6 6 ຣິກເຕີໄດ້ເກີດຂຶ້ນໃນຕອນເຊົ້າມືດໃນວັນອັງຄານມື້ ນີ້ທີ່ເກາະຊູມາຕຣາທາງພາກຕາເວັນຕົກຂອງປະເທດ ເຮັດໃຫ້ພວກຊາວບ້ານຊາວເມືອງ ພາກັນຫລົບໜີອອກຈາກບ້ານເຮືອນ ຈາກໂຮງແຮມແລະຢ່າງນ້ອຍຈາກໂຮງໝໍແຫ່ງນຶ່ງ ບັນດາເຈົ້າໜ້າທີ່ກ່າວວ່າ ເດັກນ້ອຍຜູ້ຊາຍຄົນນີ້ໄດ້ຖືກສິ່ງຂອງຕົກລົງທັບຢູ່ໃນຕຽງ ນອນຂອງລາວ ແລະອີກຄົນນຶ່ງໄດ້ຮັບບາດເຈັບຢ່າງສາຫັດ ແຜ່ນດິນໄຫວດັ່ງກ່າວມີຈຸດໃຈກາງປະມານ 100 ຫລັກກິໂລແມັດທາງພາກຕາເວັນຕົກ ສຽງໃຕ້ຂອງເມືອງ Medan ໃກ້ກັບແຂວງ Aceh ໃນ ພາກເໜືອສຸດຂອງອິນໂດເນ ເຊຍ ຊຶ່ງໄດ້ປະເຊີນກັບແຜ່ນດິນໄຫວແລະຄື້ນຟອງຍັກສຸນາມິຢ່າງຮ້າຍແຮງທີ່ສຸດໃນ ເດືອນທັນວາປີ 2004 ນັ້ນ ແຜ່ນດິນໄຫວໃນວັນອັງຄານມື້ນີ້ ໄດ້ເຮັດໃຫ້ຝາຕຶກອາຄານແຕກແຫງແລະສ້າງຄວາມ ເສຍຫາຍໃຫ້ແກ່ພວກຕຶກອາຄານຫລາຍຫລັງ ແຕ່ນັກວິທະຍາສາດກ່າວວ່າ ແຜ່ນດິນ ໄຫວໃນຄັ້ງນີ້ແມ່ນຢູ່ເລິກເຂົ້າໄປໃນຫລາຍຈາກແຄມທະເລ ຈຶ່ງບໍ່ພາໃຫ້ເກີດຄື້ນຟອງຍັກ ສຸນາມິ